120. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ε/φ.1/3054/278 της 3/10 Φεβρ.  1977 (ΦΕΚ Β΄ 88) Περί καθορισμού προϋποθέσεων χορηγήσεως αδειών κυκλοφορίας τριτρόχων φορτηγών οχημάτων δημοσίας χρήσεως. Έχοντες υπ’ όψει: Τας διατάξεις του άρθρου 7 του Ν. 383/76, «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων» αποφασίζομεν: Καθορίζομεν ως κατωτέρω τας προϋποθέσεις, τους όρους και την διαδικασίαν, χορηγήσεως αδειών τριτρόχων φορτηγών οχημάτων (μοτοσυκλεττών) δημοσίας χρήσεως, ως και αντικαταστάσεως κυκλοφορούντων τοιούτων οχημάτων: Ι.ΚΑΘΟΡΙΣΜΟΣ ΑΠΑΙΤΟΥΜΕΝΟΥ  ΑΡΙΘΜΟΥ ΤΡΙΤΡΟΧΩΝ 1.Δια την κατά τας διατάξεις της παρ. 2, του άρθρου 7 του ανωτέρω νόμου έκδοσιν παρά των οικείων Νομαρχών αποφάσεως περί καθορισμού του απαιτουμένου αριθμού τριτρόχων φορτηγών οχημάτων δημοσίας χρήσεως, δέον να λαμβάνωνται υπ’ όψιν ο αριθμός των εις εκάστην διοικητικήν μονάδα (Δήμον-Κοινότητα) εχόντων έδραν τοιούτων οχημάτων ως και ο βαθμός αποσχολήσεως αυτών. 2.Εις περίπτωσιν αυξήσεως του αριθμού των οχημάτων τούτων διοικητικής μονάδος, αι άδειαι κυκλοφορίας προς πλήρωσιν των δημιουργουμένων θέσεωνχορηγούνται εις συγκεντρούντας τας δια της παρούσης αποφάσεως οριζομένας προϋποθέσεις και κατά την προβλεπομένην υπ’ αυτής διαδικασίαν. ΙΙ.ΠΡΟΫΠΟΘΕΣΕΙΣ–ΔΙΚΑΙΟΛΟΓΗΤΙΚΑ 1.Οι ενδιαφερόμενοι διατην χορήγησιν αδείας κυκλοφορίας τριτρόχου οχήματος δέον όπως: α)Έχουν την Ελληνικήν υπηκοότητα. β)Είναι κάτοχοι ισχυούσης αδείας ικανότητος οδηγού τριτρόχου ή διτρόχου οχήματος (μοτοσυκλέττας). γ)Μη έχουν υπερβή το 50ον έτος της ηλικίας των κατά τον χρόνον υποβολής της αιτήσεως, ταύτης υπολογιζομένης από της 1ης Ιανουαρίου του επομένου της γεννήσεώς των έτους. δ)Έχουν εκπληρώσει τας στρατιωτικάς των υποχρεώσεις ή έχουν απαλλαγή νομίμως τούτων. ε)Είναι απόφοιτοι τουλάχιστον εξαταξίου Δημοτικού Σχολείου. στ)Είναι μόνιμοι κάτοικοι, από διετίας τουλάχιστον, του Δήμου ή της Κοινότητος εις ην υφίσταται θέσις προς πλήρωσιν. Ο όρος της διετίας δεν ισχύει δια τους εντός της τελευταίας διετίας παλιννοστούντας εκ της αλλοδαπής. ζ)Μη ήσαν εντός της τελευταίας τριετίας, προ της υποβολής της αιτήσεως, κύριοι ή κάτοχοι αυτοκινήτου δημοσίας χρήσεως, οιασδήποτε κατηγορίας, ολοκλήρου ή ιδανικού μεριδίου ή τριτρόχου οχήματος δημοσίας χρήσεως. η)Μη έχουν έσοδα εξ οιασδήποτε Κρατικής παραχωρήσεως εξαιρουμένων των εσόδων εκ γεωργικού κλήρου. θ)Παύσουν ασκούντες οιονδήποτε επάγγελμα αφ’ ης θα χορηγηθή εις τούτους άδεια κυκλοφορίας τριτρόχου οχήματος. ι)Μη έχουν καταδικασθή επί ανυποταξία ή λιποταξία, κατά δε την τελευταίαν προ της υποβολής της αιτήσεως των δεκαετίαν επί τινι των αδικημάτων λαθρεμπορίας, εμπορίας ή χρήσεως ναρκωτικών, σωματεμπορίας, ανθρωποκτονίας εκ προθέσεως, αποπείρας ανθρωποκτονίας εκ προθέσεως και ληστείας. 2.Δια την απόδειξιν της συνδρομής των δια της προηγουμένης παραγράφου οριζομένων προϋποθέσεων απαιτείται η υποβολή των κατωτέρω δικαιολογητικών: (Αντί για τη σελ. 242,865) Σελ. 242,865(α) Τεύχος ΣΤ13-Σελ. 63 Φορτηγά αυτοκίνητα 21.Ε.δ.119-120 α)Πιστοποιητικού στρατολογίας Τύπου Α΄. β)Τίτλου σπουδών. γ)Αντιγράφου Ποινικού Μητρώου. δ)Υπευθύνου δηλώσεως του Ν.Δ. 105/69 δια τας υπό στοιχεία ζ, η και θ. Η εξακρίβωσις της συνδρομής των λοιπών προϋποθέσεων δέον όπως πραγματοποιήται παρά της οικείας Υπηρεσίας εκ του Αστυνομικού δελτίου ταυτότητος και της αδείας ικανότητος οδηγού οχήματος του αιτούντος. Πέραν των ανωτέρω δικαιολογητικών δέον όπως υποβάλληται υπό των αιτούντων και πιστοποιητικόν του οικείου Δήμου ή της Κοινότητος περί της οικογενειακής καταστάσεως. ΙΙΙ.ΔΙΑΔΙΚΑΣΙΑ 1.Προκήρυξις δια την πλήρωσιν κενών θέσεων. Δια προσκλήσεως του Νομάρχου εκδιδομένης, εντός μηνός από της εκδόσεως της προβλεπομένης υπό της παρ. 2 του άρθρου 7 του Ν. 383/76 αποφάσεως και εφ’ όσον δια ταύτης δημιουργούνται νέαι θέσεις, καλούνται οι ενδιαφερόμενοι όπως εντός ανατρεπτικής προθεσμίας τεσσαράκοντα πέντε (45) ημερών υποβάλουν εις την υπηρεσίαν Συγκοινωνιών τα δια της παρ. 2 του προηγουμένου κεφαλαίου καθοριζόμενα δικαιολογητικά. Η πρόσκλησις δημοσιεύεται δια μιας τουλάχιστον ημερησίας εφημερίδος της Πρωτευούσης του οικείου Νομού και τοιχοκολλάται εις το κατάστημα της Νομαρχίας ως και εις τα καταστήματα των διοικητικών μονάδων (Δήμων-Κοινοτήτων), εις τας οποίας υφίστανται θέσεις τριτρόχων οχημάτων προς πλήρωσιν. Τα υποβαλλόμενα δικαιολγητικά δέον να έχουν εκδοθή μετά την έκδοσιν της προσκλήσεως, πλην των πιστοποιητικών στρατολογίας και σπουδών, τα οποία λαμβάνονται υπ’ όψιν ανεξαρτήτως χρόνου εκδόσεώς των. Αιτήσεις μη συνοδευόμεναι υφ’ απάντων των απαιτουμένων δικαιολογητικών ή υποβαλλόμεναι εκπροθέσμως είναι απαράδεκτοι. 2.Κατάρτισις ονομαστικών πινάκων δικαιούχων. Μετά την λήξιν της δια της προσκλήσεως τασσομένης προθεσμίας καταρτίζονται, βάσει των υποβληθεισών εμπροθέσμως και μετά πλήρων δικαιολογητικών αιτήσεων, ονομαστικοί πίνακες, κατά διοικητικήν μονάδα, αφ’ ενός των αποκλειομένων ως μη συγκεντρούντων τας απαιτουμένας προϋποθέσεις και αφ’ ετέρου των συγκεντρούντων ταύτας. Εκ των τελευταίων τούτων επιλέγονται οι δικαιούχοι δια την πλήρωσιν των κενών θέσεων, προτιμωμένων των εκ τούτων εχόντων πλείονα άγαμα τέκνα. Σελ. 242,866(α) Τεύχος ΣΤ13-Σελ. 64 Εις περίπτωσιν καθ’ ην οι κριθέντες ως δικαιούχοι με τα αυτά προσόντα είναι πλείονες του αριθμού των προς πλήρωσιν θέσεων διοικητικής μονάδος η επιλογή των δικαιούχων πραγματοποιείται δια κληρώσεως ενώπιον των ενδιαφερομένων, καλουμένων δια προσκλήσεως. Εν περιπτώσει μη εμφανίσεως ενός ή πλειόνων εκ τούτων η κλήρωσις πραγματοποιείται ενώπιον των εμφανισθέντων. 3.Έκδοσις αποφάσεων. α)Μετά το πέρας των κατά την προηγουμένην παράγραφον προβλεπομένων ενεργειών, δι’ εκάστην διοικητικήν μονάδα εκδίδεται απόφασις δια της οποίας καθορίζονται αφ’ ενός οι δικαιούμενοι λήψεως αδείας τριτρόχου και αφ’ ετέρου οι αποκλειόμενοι ταύτης συνεπεία καλύψεως των θέσεων ως και μη συνδρομής υπέρ τούτων των προϋποθέσεων, εκτιθεμένων λεπτομερώς των λόγων αποκλεισμού. β)Εις την ως άνω απόφασιν και καθ’ ο μέρος αύτη αφορά τους δικαιουμένους αδείας καθορίζονται: (1)Η έδρα του οχήματος (Δήμος ή Κοινότης). (2)Το δικαίωμα διενεργείας μεταφορών ως εν παρ. του Κεφ. V της παρούσης ορίζεται. (3)Ότι οι προς ους χορηγείται άδεια κυκλοφορίας υποχρεούνται όπως οδηγούν αυτοπροσώπως το τρίκυκλον. (4)Ότι ούτοι απαγορεύεται ν’ ασκούν έτερον επάγγελμα. (5)Ότι εντός ανατρεπτικής προθεσμίας εξ μηνών, δέον όπως έχουν λάβει την άδειαν κυκλοφορίας του οχήματος, άλλως το δικαίωμα απόλλυται αυτοδικαίως. IV.ΑΝΤΙΚΑΤΑΣΤΑΣΙΣ 1.Δια την αντικατάστασιν τριτρόχου φορτηγού οχήματος δημοσίας χρήσεως απαιτείται η υποβολή υπό του κατόχου αυτού εις την Υπηρεσίαν Συγκοινωνιών της Νομαρχίας εις την περιοχήν της οποίας έχει έδραν το όχημα: α)Βεβαιώσεως της οικείας Οικονομικής Εφορίας ότι ούτος φέρεται εγγεγραμμένος εις τους φορολογικούς καταλόγους ως ασκών το επάγγελμα του μεταφορέως και β)Υπευθύνου δηλώσεως κατά το Ν.Δ. 105/69 ότι ασκεί αποκλειστικώς το επάγγελμα του μεταφορέως δια του προς αντικατάστασιν τριτρόχου. 2.Τα κατά την προηγουμένην παράγραφον δικαιολογητικά υποβάλλονται και δια την, χορήγησιν αδείας κυκλοφορίας νέου φορτηγού τριτρόχου οχήματος εις περίπτωσιν εκπλειστηριασμού, ή αφαιρέσεως της κατοχής υπό του διατηρήσαντος την κυριότητα κατά την μεταβίβασιν, του αρχικώς τεθέντος εις κυκλοφορίαν τοιούτου, εφαρμοζομένων εν προκειμένω αναλόγως των διατάξεων της παρ. 3 του άρθρου 31 του Ν.Δ. 3334/55. 21.Ε.δ.120 Φορτηγά αυτοκίνητα V.ΓΕΝΙΚΑΙ ΔΙΑΤΑΞΕΙΣ 1.Άπαντα τα τρίτροχα φορτηγά οχήματα δημοσίας χρήσεως επιτρέπεται να διενεργούν μεταφοράς ως ακολούθως: α)ελευθέρως εντός της περιοχής της έδρας αυτών. β)Με τόπον φορτώσεως την περιοχήν της έδρας των και προορισμόν οιονδήποτε σημείον του νομού και αντιστρόφως. Κατ’ εξαίρεσιν δι’ αποφάσεως του οικείου Νομάρχου, δημοσιευομένης δια της Εφημερίδος της Κυβερνήσεως, δύναται να επιτρέπεται δι’ ωρισμένον χρόνον ή και αορίστως η στάθμευσις και η διενέργεια μεταφορών δια των εν λόγω οχημάτων, ελευθέρως εντός ολοκλήρου του Νομού ή Τμήματος τούτου οσάκις ειδικαί συνθήκαι επιβάλλουν την καθιέρωσιν του μέτρου τούτου. 2.Η περιοχή της τέως Διοικήσεως Πρωτευούσης δια την εφαρμογήν των διατάξεων της παρούσης αποφάσεως θεωρείται ως ενιαία. «3.Η αλλαγή της έδρας των τριτρόχων φορτηγών δημόσιας χρήσης οχημάτων απαγορεύεται. Αμοιβαία όμως αλλαγή της έδρας τούτων επιτρέπεται κατόπιν υποβολής αίτησης των ενδιαφερομένων και έκδοσης σχετικής απόφασης του οικείου ή των οικείων Νομαρχών κατά περίπτωση. Σε περίπτωση που ο κάτοχος άδειας κυκλοφορίας τέτοιου οχήματος αλλάξει έδρα, τιμωρείται ως εξής: α)Με αφαίρεση της άδειας κυκλοφορίας για ένα μήνα, όταν υποπέση στο παραπάνω παράπτωμα για πρώτη φορά. β)Με αφαίρεση της άδειας κυκλοφορίας για ένα τρίμηνο, όταν υποπέσει στο ίδιο παράπτωμα για δεύτερη φορά. γ)Με αφαίρεση της άδειας κυκλοφορίας για ένα εξάμηνο, όταν υποπέσει στο ίδιο παράπτωμα για τρίτη φορά, και δ)Με οριστική αφαίρεση της άδειας κυκλοφορίας (δικαιώματος) όταν υποπέσει στο ίδιο παράπτωμα για τέταρτη φορά ή όταν ο χρόνος απομακρύνσεώς του από την έδρα του είναι μεγαλύτερος του έτους, έστω και αν η παράβαση έγινε για πρώτη φορά». Η παρ. 3 αντικαταστάθηκε ως άνω από την Β2/28152/1603/3-17 Αυγ. 1983 (ΦΕΚ Β΄ 470) απόφ. Υπ. Συγκοινωνιών. 4.Τα τεθέντα εις κυκλοφορίαν τρίτροχα φορτηγά οχήματα δημοσίας χρήσεως επι τη βάσει των διατάξεων του Α.Ν. 183/67 και του Ν.Δ. 1060/71 ως και τα τιθέμενα τοιαύτα εφ’ εξής δέον να οδηγώνται απαραιτήτως, υπό των ιδίων αυτών κατόχων. 5.Άπαντα τα τρίτροχα φοργηγά δημοσίας χρήσεως δέον να είναι χρώματος πρασίνου επί δε των εξωτερικών επιφανειών των πλευρών του αμαξώματος αυτών δέον να αναγράφωνται η ένδειξις Δ.Χ., ως και η έδρα και το ωφέλιμον φορτίον τούτων. 6.Η προβλεπομένη υπό των διατάξεων της παραγρ. 1 του άρθρου 7 του Ν. 383/76 εισφορά καταβάλλεται εις τας περιπτώσεις χορηγήσεως αδειών δια την κυκλοφορίαν το πρώτον φορτηγών τριτρόχων οχημάτων δημοσίας χρήσεως ως και εις τας τοιαύτας λόγω αφαιρέσεως ή εκπλειστηριασμού κυκλοφορούντων τοιούτων οχημάτων. Πάσα διάταξις αποφάσεως επί του ιδίου αντικειμένου καταργείται. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως.